РЕПУБЛИКА СРБИЈА

ОПШТИНА ЧАЈЕТИНА

Општинска управа

Број: 404-24/20-02

Датум: 25.05.2020.

ПИТАЊА И ОДГОВОРИ ЗА ЈНМВ 16/20 Изградња јавне расвете

1. Наручилац је у конкурсној документацији дефинисао „ Динамика: Извођач мора извршити своје уговорне обавезе у року од 15 дана од дана потписивања уговора“. Имајући у виду одредбе Закона о безбедности и здравља на раду извођач радова је дужан да надлежној инспекцији пријави почетак радова најкасније 8 пре почетка истих.  Према вашој одредби онда извођачу остаје само 7 дана за извођење радова. Исправно је да се рок рачуна од дана увођења у посао.

Даље, имајући у виду обим посла и количине предвиђене предмером радова НЕМОГУЋЕ ЈЕ предметни посао извести за тако кратак рок. Такође, време потребно за израду стубова и набавку светиљки је доста дуже од предвиђеног рока. Дефинисањем оваквог рока извођења радова наручилац је извршио повреду начела једнакости понуђача (члан 12.ЗЈН) и повреду начела обезбеђивања конкуренције (члан 10.ЗЈН) дајући на овај начин предност искључиво и само оним понуђачима који већ имају на лагеру предметне стубове и светиљке.

Захтевамо да наручилац одреди рок извођења радова који је примерен обиму јавне набавке јер овакво дефинисање динамике изазива оправдану сумњу или да је део радова већ изведен ван јавне набавке или да се фаворизује одређени понуђач који предметни материјал већ има на стању.

1.Након пријаве радова, рачуна се рок од 15 дана за извођење радова.

2.      У додатним условима техничког капацитета наручилац је захтевао аутодизалицу носивости мин. 15 т /м. У предмеру радова НЕМА стубова за чије подизање је потребна аутодизалица ове носивости. Тежина стубова који су предвиђени предмером радова далеко је мања од тежине за коју је потребна наведена аутодизалица. Такође, наручилац не може тражити оправдање за овакав услов у рецимо неприступачном терену јер онда прво мора дефинисати који бочни дохват треба да има тражена дизалица да би приступила и подигла стуб јер ништа не вреди карактеристика 15 т/м ако та дизалица подиже 15 тона на 1 метар.

Обавештавамо наручиоца да је у складу са ЗЈН и према многобројним Решењима Републичке комисије дужан да додатне услове поставља у складу са предметом јавне набавке и да сваки постављени услов образложи и учини извесним и докаже оправданост присуства сваког додатног услова који прописује.

У складу са изнетим захтевамо измену постављеног услова.

2.Наведени услов биће измењен кроз измене и допуне конкурсне документације.

3.      У додатним условима наручилац је захтевао да понуђачи поседују ИСО стандарде 9001, 14001 и 18001. Према одредбама ЗЈН  додатни услови одређују према предмету јавне набавке, а имајући у виду да је предмет јавне набавке „изградња јавне расвете“ наручилац мора дефинисати да тражени стандарди имају опсег примене који се односи на извођење радова који су предмет ове јавне набавке - на изградњу јавне расвете. Према постављеном услову исправни би били и стандарди који имају опсег приме: извођење грађевинских радова, производња картонске амбалаже, производња прехрамбених производа и слично. Свака фирма која поседује ИСО стандарде на самим стандардима има дефинисано за коју област се исти односе односно за коју област су имплементирани (за јаву расвету, за електро инсталације, за грађевинске радове, за светлосну сигнализацију, за производњу, за извођење радова итд. итд.). Потребно је да дефинишете опсег примене тражених стандарда.

3. ИСО стандарде које смо навели дефинишу предмет ове јавне набавке тј. дефинишу изградњу јавне расвете

4. У додатним условима наручилац је захтевао да понуђачи поседују ИСО стандард 18001. Указујемо наручиоцу да је стандард 18001 замењен стандардом ISO 45001 (Институт за стандардизацију Србије 5. априла 2018. године објавио је стандард ISO 45001:2018). Потребно је да ускладите документацију.

4. Биће измењена конк.документација у наведеном делу.

 5.       У предмеру радова на више локација тражен је орман јавне расвете са потребном аутоматиком. Да би понуђачи могли да дају исправне понуде потребно је да јасно дефинишете коју опрему треба да садржи орман, да дефинишете димензије ормана и материјал од ког је исти израђен.

5. Димензије ормара и сам материјал од кога ће исти бити изграђен нису нам битне,места на стубу те трафостанице има довољно. У ормару је потребно да буде стандардно:склопка, лимитери, прекидач и форел или уклопни сат и то је основ сваког ормара јавне расвете који је потребан да би расвета фнкционисала, битно је да се расвета укључује и искључује по потреби и то је све. **Дакле за нас као инвеститора је небитно какав и колики ормар,битно је да врши функцију на начин који треба да врши орамар јавне расвете.**

6.У предмеру радова за МЗ Мачкат ка Кривој реци тражено је 17 бетонских стубова а 19 светиљки. Молим појасните и ускладите број стубова и светиљки.

У предмеру радова за улицу Аце Павловић тражено је 6 стубова а 8 ЛЕД светиљки. Молим појасните и ускладите број стубова и светиљки.

6. Постоје стубови који су раније постављени, и из тог разлога се разликује број стубова и број светиљки.

7.     Наручилац је захтевао достављање узорка понуђене светиљке. Овакав захтев наручиоца је неоснован из више разлога.

Као прво, наручилац нема основа да захтева достављање узорка јер није компетентан и нема услове да на лицу места провери ниједну тражену карактеристику: светлосни флукс, снага извора, фактир снаге, боја светлости, ИП заштита, ИК заштита и сл.

Као друго, како је у питању јавна набавка мале вредности понуђачи немају довоњно времена да израде узорак светиљке према захтеваним карактеристикама.

Захтевамо да наручилац измени документацију тако што ће брисати захтевани узорак.

7.Ми као инвеститор који плаћамо ту светиљку имамо потребу да је физички видимо преуградње или саме набавке, дакле када добијемо исту светиљку на њеној плочици имамо увид у флукс,снагу,боју,заштиту итд из тог разлога је тражимо на увид,да би са исте имали увид у њене карактеристике.

 8.      За ЛЕД светиљке наручилац је дефинисао карактеристику „Радна температура напајања у опсегу од -40 до +70ᵒС“. Постављени захтев од +70 °C је крајње дискриминаторски с обзиром да температура чак и у току дана у Сахари не прелази температуру од +50°C а да не помињемо ноћне услове  када јавно осветљење ради где температура у Србији не прелази 35°C  ни у најтоплијим летњим ноћима, тако да је ово беспотребно висок и дискриминишући захтев. Постављањем оваквог услова само што није стављена „слика“ одређене светиљке, што је супротно одредбама ЗЈН. Према томе, да је наручилац тражио да светиљке ЛЕД раде по дану а не по ноћи и да при том буду монтиране у Сахари  услов од +70°C би био дискриминаторски а камоли за Чајетину и ноћне услове рада. Захтевамо да овај податак коригујете у конкурсној документацији на примерених и уобичајених од  -40° до +50°C.

8.**Овај услов ће бити измењен и биће -40 до +50.**

 9.      У техничкој спецификацији и предмеру радова наручилац је навео значајне карактеристике као што су ИП заштита, ИК заштита, светлосни флукс и сл. а што је показатељ квалитета ЛЕД светиљке и указује на то да наручилац жели да набави што квалитетније светиљке по тендерским условима. Међутим, са друге стране наводећи карактеристику тежине и димензије светиљке, које немају никаквог утицаја на квалитет исте, наручилац ограничава конкуренцију, сужава круг понуђача и даје слику само једног произвођача светиљки и то произвођача/понуђача који очито нуди светиљке чије карактеристике немају утемељеност у реалности. Примера ради, наручилац је навео да светиљка треба да има протектор од каљеног стакла и да има отпорност на удар ИК09. Каљено стакло које може да трпи ИК09 односно стакло потребне дебљине за тражену светиљку је далеко теже него што се захтева максимална тежина комплетне светиљке која треба да садржи и све остале компоненте: кућиште, електронски уређај итд. Ово потенцијалне понуђаче доводи у заблуду јер са једне стране захтевајући озбиљне техничке карактеристике а са друге наводећи небитне карактеристике по питању димензије и тежине а које не одговарају траженим битним карактеристикама односно нису у корелацији са истим наводи да наручилац упућује на тзв. „фризиране“ кинеске светиљке чија документација не прати и не одговара оном што се у реалности нуди. На основу очигледног примера да је само једна компонента тежа од укупно тражене тежине светиљке а да су димензије далеко мање од самог предспојног електронског уређаја који треба да обезбеди различите модове рада, потребно је да наручилац измени документацију и да или избрише ограничавајући податак тежине и димензије или да дефинише да то буду оквирна тежина и димензије без ограничавања максималне тежине и ограничавања ±5% дефинисане димензије.

9.Слажемо се, избрисаћемо податке који ограничавају тежину и димензију

 10. Доказ квалитета светиљке је и фотометријски прорачун односно извештај о мерењу фотометријске карактеристике према стандардима EN 13032 издат од акретитоване лабораторије према ISO 17025. Молим појасните зашто, из ког оправданог разлога,  нема ток документа у опису светиљке и у списку документације коју треба доставити за понуђену светиљку?

10.Када добијемо светиљку на увид у њеној техничкој свесци ће бити технички прорачун фотометрије. Ако боље погледате видећете да је тражен стандард EN 13032, наведен у опису светиљке.

11. Наручилац захтева да се за понуђену светиљку доставе атести акредитованих лабораторија а нигде не захтева доказ о акредитацији лабораторије. Потребно је да појасните зашто не тражите доказ о акредитацији лабораторије јер без адекватног доказа не можете утврдити да ли је лабораторија која је издала атест акредитована или није?

11. По достављању атеста проверићемо да ли је лабараторија која их је издала акредитована или не.

 12.  Главни показатељ квалитета ЛЕД светиљки је ЕНЕЦ сертификат. Под ЕНЕЦ спадају и ИП заштита и ИК заштита и то је најбољи и најмеродавнији показатељ квалитета светиљке. ENEC сертификат сажима све стандарде у једну целину, сажима и ИП заштиту као и  ИК заштиту. Такође, ENEC сертификат нема никаве везе са Европском унијом да ли је неко члан исте или није, већ ENEC сертификат добијају сви произвођачи који раде атестирање светиљки по Европским односно Српским нормамам у АКРЕДИТОВАНИМ ЛАБОРАТОРИЈАМА! Атести издати ван акредитоване лабораторије су ништавни и нису меродаван показатељ квалитета.

Потребно је да наручилац измени документацију и захтева ЕНЕЦ сертификат за светиљке или да појасни из ког оправданог разлога нема ток најбитнијег документа у опису светиљке?

12.Тражићемо ЕНЕЦ сертификат за светиљке

13. С обзиром да наручилац уз понуду захтева достављање атеста а како су атести и извештаји обимног садржаја, да ли документација за светиљке може да се достави на енглеском језику који је светски признат језик с обзиром на то да је иста обимна и да је за превођење исте потребно доста времена и средстава а имајући у виду да је у питању јавна набавка мале вредности?

13. Могу се доставити атести на енглеском језику.